لیبیا حکومتی ایله تورکیه آراسینداکی امکداش‌لیق شفاف و آچیق شکیلده داوام ائدیر.
بونو لیبیا مودافعه ناظیری‌نین معاوینی سرهنگ صلاح الدین النمروشی "فیسبوک"دا یاییم‌لانان یازیلی آچیقلاماسیندا بیلدیریب.
نمروشی "لیبیا حکومتی اولا‌راق ناتو عضوو تورکیه ایله امکداش‌لیق اگه‌منلیگیمیزدن اساس‌لانان طبیعی حاقیمیزدیر. رسمی آنکارا ایله طرابلس آراسینداکی امکداش‌لیق اولوسلار آراسی قانون‌لارا دا اویغون‌دور" دئییب.
تورکیه ایله قبول ائدیلن راضیلاشما‌لارین؛ میصر، بیرلشمیش عرب امیرلیک‌لری، اوردون و روسیانین عصیانچی خلیفه خفتره دستک‌لرینه جاواب اولا‌راق رئاللاشدیغینی وورغولایان نمروشی قئید ائدیب کی، محاربه جینایتکاری خفتر حاکمیتی اله کئچیرمک اوچون هوجوم‌لارینی داوام ائتدیرمک‌دن چکینمیر. ایشله‌دیگی بوتون جینایت‌لرینه و ائتدیگی قیرغین‌لارا باخمایا‌راق اوغورسوز اولدو.
